ไฟแนนซ์ทูเดย์
...พล.อ.ประยุทธ์ จันทร์โอชา นายกรัฐมนตรี ในฐานะประธานคณะกรรมการพัฒนาขีดความสามารถแข่งขันของประเทศ ลงนามตั้งคณะอนุกรรมการด้านการจัดการข้อมูลและการสื่อสารประชาสัมพันธ์ขึ้น เพื่อเป็นคณะทำงานปรับฐานข้อมูลของส่วนงานราชการต่างๆ ให้สอดคล้องกัน ชุดนี้ไม่มีสมาคมธนาคารเข้าไปร่วม แต่นายกฯ แต่งตั้ง ธีรนันท์ ศรีหงส์ กรรมการผู้จัดการธนาคารกสิกรไทย เป็นอนุกรรมการในบอร์ดสำคัญนี้ด้วย
22 มิ.ย. 2558

...พล.อ.ประยุทธ์ จันทร์โอชา นายกรัฐมนตรี ในฐานะประธานคณะกรรมการพัฒนาขีดความสามารถแข่งขันของประเทศ ลงนามตั้งคณะอนุกรรมการด้านการจัดการข้อมูลและการสื่อสารประชาสัมพันธ์ขึ้น เพื่อเป็นคณะทำงานปรับฐานข้อมูลของส่วนงานราชการต่างๆ ให้สอดคล้องกัน ชุดนี้ไม่มีสมาคมธนาคารเข้าไปร่วม แต่นายกฯ แต่งตั้ง ธีรนันท์ ศรีหงส์ กรรมการผู้จัดการธนาคารกสิกรไทย เป็นอนุกรรมการในบอร์ดสำคัญนี้ด้วย
...เรื่องค่าแรงขั้นต่ำ 300 บาท ที่เข้าใจผิดกันใหญ่โตว่ารัฐบาลจะเลิกและไปใช้ระบบค่าจ้างแบบลอยตัวก็จบไปแบบเบลอๆ เพราะมีการจับประเด็นผิดไปขยาย ที่หม่อมอุ๋ย ม.ร.ว.ปรีดิยาธร เทวกุล รองนายกฯ ได้ไปกล่าวว่าค่าแรงที่สูงขนาดนี้ทำให้ขีดความสามารถในการแข่ขันของไทยลดน้อยลง เลยไปมโนกันว่ารัฐบาลจะลดค่าจ้างกัน
จะว่าดีชั่วอย่างไรกับค่าจ้างขั้นต่ำก็เถอะ แต่วันนี้ค่าแรงสูงได้ตรึงแรงงานต่างด้าวเอาไว้ในไทย ไม่ให้ไหลกลับไปทำงานที่ประเทศตัวเองหรือประเทศเพื่อนบ้านที่กำลังพัฒนาเศรษฐกิจ มีการย้ายฐานโรงงานกันไปตั้งในเวียดนาม กัมพูชา ลาว กันมากมาย ขณะนี้ปัญหาการขาดแรงงานเป็นเรื่องใหญ่ของไทย เพราะคนไทยเองไม่นิยมทำหลายอาชีพ
...โฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ บอกมานานตั้งแต่หนุ่มจนหนุ่มใหญ่ และก้าวย่างเข้าวัยผู้สูงอายุ เรื่องปัญหาไทยจะเข้าสู่สังคมผู้สูงอายุ แต่จนป่านนี้ก็ไม่เห็นมีรัฐบาลไหนออกมาจัดการปรับโครงสร้างเศรษฐกิจให้สอดคล้องกับอายุของประชากร
อาจารย์โฆสิตเดินสายบรรยายเรื่องนี้มานาน ให้เตรียมรับมือก่อนที่จะเกิดปัญหาในอีก 10 ปีข้างหน้า ได้เห็นปัญหาที่เตือนไว้แน่ หากวันนี้ไม่รีบแก้ไข ท้ายที่สุดไทยก็จะกลายเป็นประเทศที่ติดกับดักรายได้ปานกลาง พัฒนาประเทศไปไม่ได้ไกลกว่านี้แล้ว
...มหกรรมปรับระบบไอทีของธนาคารกสิกรไทยครั้งใหญ่เมื่อวันหยุดสุดสัปดาห์ เป็นการยกเครื่องระบบใหม่หมด ขยายฮาร์ดแวร์อย่างเยอะ เพื่อรองรับธุรกิจธนาคารที่จะขยายตัวอีกเยอะในอนาคต หลังจากเสียเซลฟ์ไปพักหนึ่ง เพราะทีมขายผลิตภัณฑ์ของ ซูเปอร์มด ปกรณ์ พรรธนะแพทย์ รองกรรมการผู้จัดการอาวุโส ขยันมาก ลูกค้าเพิ่มขึ้นมหาศาลจนระบบรับไม่ไหว เที่ยวนี้ลงทุนใหม่เอาให้เต็มเหนี่ยวไปเลยพี่